**Ministru kabineta rīkojuma projekta**

**"Par zemes reformas pabeigšanu Cēsu novada Cēsu pilsētā"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par zemes reformu Latvijas Republikas pilsētās" 34. pants, kas nosaka, ka lēmumu par zemes reformas pabeigšanu novada pašvaldības teritoriālajā vienībā (pilsētā) pieņem Ministru kabinets, izdodot rīkojumu uz attiecīgās pašvaldības iesnieguma pamata, un Cēsu novada domes 2019. gada 7. novembra sēdes lēmums Nr. 358 (prot. Nr. 16, 38. p.) "Par zemes reformas pabeigšanu Cēsu novada, Cēsu pilsētā" (turpmāk – Lēmums), ar kuru Cēsu novada dome apliecina, ka Cēsu novada Cēsu pilsētas teritorijā ir pabeigts zemes reformas process. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma "Par zemes reformas pabeigšanu pilsētās" 5. panta pirmo daļu zemes reforma novada pašvaldības teritoriālajā vienībā (pilsētā) uzskatāma par pabeigtu, ja ir izpildīti likuma "Par zemes reformu Latvijas Republikas pilsētās" 6., 7. un 8. pantā paredzētie darbi.  Pamatojoties uz likuma "Par zemes reformas pabeigšanu pilsētās" 6. pantu, līdz 2014. gada 30. novembrim attiecīgā pašvaldība sagatavo un iesniedz Valsts zemes dienestam (turpmāk – Dienests) paziņojumu par zemes reformas pabeigšanu un pārskatu par zemes reformu reglamentējošos normatīvajos aktos noteikto darbu izpildi, tai skaitā, norādot zemes platības, uz kurām īpašuma tiesības saskaņā ar likumu "Par valsts un pašvaldību zemes īpašuma tiesībām un to nostiprināšanu zemesgrāmatās" (turpmāk – Nostiprināšanas likums) nostiprināmas zemesgrāmatā uz valsts vai pašvaldības vārda, zemes platības un personas, kuras noslēgušas zemes izpirkuma (pirkuma) līgumu ar Ministru kabineta noteiktu institūciju vai kurām atjaunotas zemes īpašuma tiesības, kā arī informāciju par līdzvērtīgas zemes kompensācijas fondā ieskaitīto un neizmantoto zemi.  Cēsu novada dome ar Lēmumu apstiprināja Cēsu novada domes sadarbībā ar Dienestu sagatavoto pārskatu par zemes reformu reglamentējošos normatīvajos aktos noteikto darbu izpildi Cēsu novada Cēsu pilsētā un apliecināja gatavību pabeigt zemes reformu Cēsu pilsētas teritorijā, lūdzot Dienestam sagatavot Ministru kabineta rīkojuma projektu par zemes reformas pabeigšanu Cēsu novada Cēsu pilsētā.  Atbilstoši Nekustamā īpašuma valsts kadastra informācijas sistēmas datiem pārskata par zemes reformu reglamentējošos normatīvajos aktos noteikto darbu izpildi Cēsu novada Cēsu pilsētā sagatavošanas brīdī, t.i., 2019. gada 18. oktobrī, Cēsu pilsētas platība sastādīja 1927,012 ha, no kuras 88 % jau bija ierakstīti zemesgrāmatā.  No 12 % Cēsu novada Cēsu pilsētas kopplatības zemesgrāmatā neierakstītās zemes 1,48 % (36 zemes vienības) sastādīja zeme, par kuru pieņemti zemes komisiju atzinumi par īpašuma tiesību atjaunošanu, 0,13 % (10 zemes vienības) – fizisku un juridisku personu tiesiskajā valdījumā esošā zeme, 7,2 % (294 zemes vienības) – pašvaldībai piekritīgā zeme, 1,47 % (24 zemes vienības) – rezerves zemes fonda zeme, 0,01 % (viena zemes vienība) – valstij piekritīgā zeme, 0,01 % (viena zemes vienība) – zemes reformas pabeigšanai paredzētā zeme, 0,01% (viena zemes vienība) – zemes lietojums un 1,69 % (trīs zemes vienības) sastādīja valsts īpašumā uz normatīvo aktu pamata reģistrētā zeme (līdz 2017. gada 6. aprīlim – publisko ūdeņu zeme).  Ņemot vērā to, ka Lēmumā ir skaitliskas kļūdas par pārskatā ietverto Nekustamā īpašuma valsts kadastra informācijas sistēmā reģistrēto zemes vienību skaitu, sākotnējās ietekmes novērtējuma ziņojumā (anotācijā) statistiskā informācija par Nekustamā īpašuma valsts kadastra informācijas sistēmas datiem norādīta atbilstoši Lēmumam pievienotajā 2019. gada 18. oktobra pārskatā par zemes reformu reglamentējošos normatīvajos aktos noteikto darbu izpildi Cēsu novada Cēsu pilsētā iekļauto zemes vienību skaitam.  Atbilstoši Nekustamā īpašuma valsts kadastra informācijas sistēmā reģistrētajiem datiem un pārskatā par zemes reformu reglamentējošos normatīvajos aktos noteikto darbu izpildi sniegtajai informācijai visām zemesgrāmatā neierakstītajām zemes vienībām ir noteikts to piederības vai piekritības statuss un tas atbilst pašvaldības rīcībā esošajiem dokumentiem.  Ņemot vērā minēto, kā arī, pamatojoties uz likuma "Par zemes reformas pabeigšanu pilsētās" 7. pantu, kur noteikts, ka tieslietu ministrs noteiktā kārtībā iesniedz Ministru kabinetam izskatīšanai Dienesta sagatavotos rīkojuma projektus par zemes reformas pabeigšanu attiecīgā novada pašvaldības teritoriālajā vienībā (pilsētā), ir izstrādāts Ministru kabineta rīkojuma projekts "Par zemes reformas pabeigšanu Cēsu novada Cēsu pilsētā". |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Dienests). |
| 4. | Cita informācija | 1. Ministru kabineta rīkojums "Par zemes reformas pabeigšanu Cēsu novada Cēsu pilsētā" būs konstatējošs dokuments, līdz ar to tam nav tiešas ietekmes uz sabiedrību, tautsaimniecības attīstību un administratīvo slogu, valsts budžetu un pašvaldību budžetiem.  2. Nostiprināšanas likuma 1. pants noteic, ka šis likums reglamentē atbilstoši zemes reformas un valsts un pašvaldību zemes īpašuma privatizācijas un atsavināšanas likumiem valsts un pašvaldību zemes īpašuma tiesības un to nostiprināšanu zemesgrāmatās, kā arī valstij un pašvaldībām piekrītošā zemes īpašuma izmantošanu līdz īpašuma tiesību nostiprināšanai zemesgrāmatās. Tāpat Nostiprināšanas likuma 2., 3., 4., 4.1 un 4.2 panta ievaddaļās ietverto tiesību normu vārdiskā izteiksme norāda, ka, pastāvot likumā noteiktiem nosacījumiem, pašvaldība vai valsts lemj par zemes reformas laikā piekritīgo vai piederīgo zemi valstij vai pašvaldībai. Ievērojot minēto, kā arī Nostiprināšanas likuma 7. pantā, kas bija spēkā līdz 2007. gada 1. augustam, noteikto, ka pēc zemes reformas pabeigšanas bezīpašnieka zeme piekrīt valstij un ierakstāma zemesgrāmatā uz valsts vārda, secināms, ka sākotnēji Nostiprināšanas likumā zemes reformas pabeigšana tika saistīta ar valstij vai pašvaldībai piekritīgās vai piederīgās zemes īpašuma tiesību nostiprināšanu zemesgrāmatā.  Saeimas 2007. gada 21. jūnijā pieņemtais likums "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās"", ar kuru cita starpā tika izslēgts Nostiprināšanas likuma 7. pants, norāda, ka likumdevējs izšķīries par elastīgāku risinājumu un pieļāvis, ka īpašuma tiesības nostiprināmas arī pēc lēmuma par zemes reformas pabeigšanu pieņemšanas.  Ņemot vērā iepriekš minēto, Ministru kabineta rīkojuma par zemes reformas pabeigšanu pieņemšana nevar būt šķērslis īpašuma tiesību nostiprināšanai ne valstij vai pašvaldībai uz zemi, kura tai piederējusi vai piekritusi zemes reformas laikā un par kuras piederību vai piekritību pieņemti attiecīgi lēmumi, ne arī privātpersonai.  3. Lēmuma izraksts un pārskats par zemes reformu reglamentējošos normatīvajos aktos noteikto darbu izpildi atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 76. punktam divu darbdienu laikā pēc Valsts sekretāru sanāksmes tika nosūtīti atzinuma sniedzējiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs:

Ministru prezidenta biedrs,

tieslietu ministrs Jānis Bordāns

Rolava 67038632

Arta.Rolava@vzd.gov.lv